ka ka en ka ka ka ka ka en ka ka ka ka ka ka ka ka ka ka ka ka ka ka ka ka ka ka en ka ka en ka ka ka en ka ka en ka es en en ka en en ka pt en en en en en en en en
26 Jul 20124 Dec 2019 urbanreactor
ორგანიზაციები: დოკომომო საქართველო, ურბან რეაქტორი და ურბანული გარემოს ლაბორატორია ეროვნული სამეცნიერო ბიბლიოთეკის ხელშეწყობით გამართავენ ვორქშოფს. ვორქშოფის ფარგლებში დაინტერესებულ პირებს საშუალება მიეცემათ იმუშაონ ეროვნული სამეცნიერო ბიბლიოთეკის სამომავლო განვითარების საკითხებზე.
1. სამეცნიერო ბიბლიოთეკის წარმომადგენლებთან ერთად, თანამედროვე პროგრესული ბიბლიოთეკების პრაქტიკისა და სამეცნიერო ბიბლიოთეკის წინაშე დღეისათვის არსებული პრობლემების გათვალისწინებით, მომზადდეს ბიბლიოთეკის კონცეპტუალური განვითარების გეგმა;
2. კონცეპტუალური განვითერების გეგმის გათვალისწინებით დამუშავდეს ეროვნული სამეცნიერო ბიბლიოთეკის სივრცითი განვითარების გეგმა;
3. დამუშავდეს ეროვნული სამეცნიერო ბიბლიოთეკის მხარდამჭერი საზოგადოებრივი გაერთიანების მიზნები და სამოქმედო გეგმა;
ვორქშოფის დასაწყისში მონაწილეები დაიყოფიან სამ თემატურ ჯგუფად, ვორქშოფის მიზნების შესაბამისად (1. ორგანიზაციული განვითარება; 2. სივრცითი განვითარება; 3. სამოქალაქო ჩართულობა). სამუშაოს მიმდინარეობისას ისინი ინფორმაციის აქტიური გაცვლა-გამოცვლის რეჟიმში დაამუშავებენ სინთეზურ გეგმას, სადაც სამივე კომპონენტი ურთიერთშესაბამისობაში იქნება. სამუშაოს ბოლო ეტაპზე შედეგები შეჯამდება და მიეცემა ერთიანი დოკუმენტის სახე, რომელიც წარმოდგენილი იქნება საჯარო განხილვაზე და დაეგზავნება ხელისუფლების სხვადსახვა ორგანოებს.
ვორქშოფი გაიმართება 3 და 4 აგვისტოს, ეროვნული სამეცნიერო ბიბლიოთეკის შენობაში. დეტალური განრიგი და სხვა საჭირო ინფორმაცია მონაწილეობის მსურველებს მიეწოდებათ ვორქშოფზე დარეგისტრირების შემდეგ.
ვორქშოპში მონაწილეობის მისაღებად საჭიროა 1 აგვისტომდე,  გამოგვიგზავნოთ:
1. თქვენი სახელი და გვარი;
2. საკონტაქტო მონაცემები (ტელეფონი და ელფოსტა);
4. რომელ თემატურ ჯგუფში გსურთ მონაწილეობა. (ჩამოთვალეთ პრიორიტეტების მიხედვით:  ბიბლიოთეკის კონეპტუალური განვითარება; სივრცითი განვითარება;  სამოქალაქო ჩართულობა);
5. პროფესია (იმ შემთხვევაში თუ სტუდენტი ხართ გთხოვთ მიუთითოთ რომელ ფაკულტეტზე სწავლობთ);
გთხოვთ გამოგვიგზავნოთ სრულყოფილი დოკუმენტაცია, ამით დაგვეხმარებით ვორქშოფის უკეთ ორგანიზებაში.
განაცხადი გამოგვიგზავნეთ შემდეგ მისამართზე: docomomogeorgia@gmail.com
დამატებითი ინფორმაციისთვის შეგიძლიათ მიმართოთ:
ლევან ასაბაშვილს, ტელ: 599414557; და ნანო ზაზანაშვილს, ტელ: 593942849
Previous დისკუსია: ქალაქის მართვა და საბინაო საკითხი / Discussion City Governance and Housing
Next სამეცნიერო ბიბლიოთეკა – სამუშაო შეხვედრის შედეგები / Scientific Library – Results of Workshop
ჩვენს შესახებ / About us
ურბან რეაქტორი არის განაშენიანებულ გარემოზე ფოკუსირებული უნიდისციპლინარული პლატფორმა. მისი მიზანია სამართლიანი ურბანიზაციის და ზოგადად, უკეთესი ეკონომიკური, სოციალური და პოლიტიკური გარემოს შექმნის ხელშეწყობა. არსებობის ათი წლის მანძილზე ორგანიზაციამ  განახორციელა რიგი კვლევითი, საგანმანათლებლო და სამოქალაქო ჩართულობის ინიციატივები, ასევე მონაწილეობა მიიღო მრავალ საზოგადოებრივ ღონისძიებაში. ამ ვებგვერდის მეშვეობით შეიტყობთ ინფორმაციას მისი ძირითადი საქმიანობის შესახებ.
Urban Reactor is a unidisciplinary platform with the focus on built environment. It’s immediate objective is to stimulate just urbanization,  while aiming for better economic, social and political milieu in general. During ten years of existence the organization has realized number of research, educational and civic initiatives and participated in many public events. This page provides information on its main activities.
Create a website or blog at WordPress.com
ურბან რეაქტორი / Urban Reactor
Already have a WordPress.com account? Log in now.
ურბან რეაქტორი / Urban Reactor